## מסכמים את סמסטר ב' תשע"ט במרכז ללימודי מוגבלות

## כל המידע, תמלולים וסרטונים- כאן לפניכם

**סדרת הרצאות פתוחות בנושא: "מוגבלות בראייה חברתית"**

במהלך הסמסטר דנו בסוגיות שונות הקשורות לחייהם של אנשים עם מוגבלות תחת הפרספקטיבה החברתית-ביקורתית למוגבלות.

המפגשים פתוחים לקהל הרחב בפני שומעים חופשיים גם בשנה הבאה!

להלן המפגשים שהתקיימו:

**מגדר לסוגיו: לימודי ביקורת מוגבלות פמיניסטיים**

במפגש הרצתה ד"ר אירית דלומי, חוקרת על הרצף הביקורתי: מפמיניזם מזרחי בשנות ה-80 ללימודי מוגבלות וחירשות. ההרצאה עסקה בדרכי זיקה ושוני שבין תחומי הידע - התיאוריות הפמיניסטיות ותאוריות לימודי מוגבלות מבחינת העמדה המחקרית, תפיסות אפיסטמולוגיות ויישום מחקרי, ומבחינה פרקטית. לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**לימודים קווירים והשקתם לביקורת מוגבלות**

בהרצאה, הציגה ד"ר לימור מעודד דנון גישת חשיבה ביקורתית השאובה מתוך התיאוריה הקווירית, המבקשת לערער על התבניות המקובלות הנחשבות "נורמטיביות" ועל הדיכוטומיה הזהותית, וכמו כן העלתה דיון אודות הממשקים של הגישה עם לימודי מוגבלות, המבקשים אף הם לשאול שאלות ולבחון מחדש את מבני הכח הקיימים המשפיעים על חייהם של אנשים עם מוגבלות- כיצד הדבר בא לידי ביטוי בחיי היומיום ובבחירות הרות גורל.

לצפייה בסרטון: [לחצו כאן.](https://youtu.be/TtjowEYbyIc)לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**סוציולוגיה של מוגבלות בגישה ביקורתית**

מפגש מרתק שבו התארח רונן גיל, אקטיביסט ממייסדי אס"י- פעילי הקהילה האוטיסטית, ופעיל בקהילה האוטיסטית העולמית. ההרצאה שהוקדשה לפרופ' מייק אוליבר ז"ל, שטבע את המונח מודל חברתי למוגבלויות, עסקה בגישה הביקורתית למוגבלות וסוציולוגיה. בהרצאה התייחס רונן לשאלת ההגדרה של מוגבלות, האופן שבו היסטורית התעצבו כלפיה תפיסות רפואיות מדירות וכיצד בניתוח ביקורתי יש לראות בה לא ככזו הנובעת ממצבו הרפואי של אדם מסוים, אלא בעצם תופעה חברתית, שמה שמייחד אותה הוא פער מהותי בין המאפיינים של האדם שהוא האדם עם מוגבלות, לבין המאפיינים של הסביבה שבה נמצא אותו אדם.

לצפייה בסרטון: [לחצו כאן.](https://youtu.be/LG4h2bonsB0)לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**שילוב והכלה בבתי ספר ובהשכלה גבוהה**

שונית גול, מחנכת בבית ספר "אילנות", סטודנטית בתכנית ללימודי תרבות, עוסקת בלימודי מוגבלות בחינוך ומלגאית המרכז ללימודי מוגבלות, הציגה את המודל של בתי ספר מכילים בישראל. בהרצאה התייחסה למודל ללימודי מוגבלות בחינוך, הפרקטיקה של חינוך מכליל ונקודות הדמיון והשוני שבין שילוב להכלה בחינוך. סתיו ניסר, פעילה בתחום הנגישות באוניברסיטה ששמשה כרכזת עמיתים במרכז לחיים עצמאיים תל אביב, סיפרה על האתגרים והחסמים שעמדו בפניה בדרך לתואר הראשון, ועל ה"תעמולה" שחיזקה אותה וסייעה לה לצעוד בדרך זו.  
 לצפייה בסרטון: [לחצו כאן.](http://youtu.be/tXcZ_pekYGk)לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**זהות ואנשים עם מוגבלויות:בין הפרטי ללאומי**

שלוש דוברות התארחו אצלנו במסגרת שתי הרצאות שעסקו בנושא. יפעת קליין מאשלים וענבר עמית, סטודנטית בתוכנית "מגמה לעתיד", דיברו אודות חשיפה או אי חשיפה של אבחנה של מוגבלות בהקשר של קבלת שירותים- האם חובה לחשוף אבחנה בכדי לקבל שירות וכן, מה הכוח הטמון בחשיפה זו בהיבטים של גאווה אישית?. לאחר מכן, שרית טילוביץ-לוי ממשרד הרווחה סיפרה אודות ממצאי מחקר התזה שלה שעסק במשלחת של בוגרים עם מוגבלות שכלית אשר נסעו לפולין ולמידה מזה לזהות אישית ולאומית.   
לצפייה בסרטון: [לחצו כאן.](https://youtu.be/d9P_XLnt26w)לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**מעצבים מציאות:אקטיביזם של צעירים עם וללא מוגבלות ואקטיביזם של הורים**

במפגש הרצתה תמר גבע, מנחת קבוצות מנהיגות הורים שעובדת בג'וינט - ישראל מעבר למגבלות ומלגאית המרכז. תמר דיברה על אקטיביזם של הורים לילדים ולבוגרים עם מוגבלות וסיפרה על עשרות קבוצות מנהיגות הורים יישוביות, הפועלות במסגרת פרויקט ארצי של ארגון "קשר", במסגרתם נערכות פעילות לקידום צרכי ילדים ובוגרים עם מוגבלות ובני משפחותיהם. ההרצאה עסקה במניעי ההורים לפעילות והשפעתה עליהם, וכל זאת דרך עדשת הגישה הביקורתית למוגבלות.

לאחר מכן, הציגה גליה גרנות, סמנכל"ת קרן משפחת רודרמן, את הפעילות הענפה של הקרן וארגון לינק20 בקידום אקטיביזם של צעירים, כתנועה חברתית של אנשים עם וללא מוגבלות. בכדי להבין כיצד זה נראה בשטח, הציגו חברי פאנל מיוחד של פעילי לינק20 בהנחיית סיון רז ובהשתתפות שָנִי ברזילי ונתנאל יהודה, את חוויתם האישית בתנועה, ומה הוביל אותם לבחור להצטרף אליה.   
 לצפייה בסרטון: [לחצו כאן.](https://youtu.be/L8Wlc0By5tA)לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**אני נכה וסקסי.ת/ נכות ומיניות**

במפגש הרצתה רונה סופר, אשת קולנוע, פרסומאית, בוגרת סם שפיגל, בעלת תואר שני בקולנוע מאוניברסיטת תל אביב, אקטיביסטית בנושא נכות ומיניות. הרצאתה בחנה את היחסים בין מיניות לנכות, כיצד הן משפיעות זו על זו, ואיתגרה את טענת החברה כי שני המושגים מבטלים זה את זה. בין השאר, עסקה ההרצאה באיך הצטלבות של נכות ומיניות דווקא עשויה לסייע לקידום שוויון חברתי והרבה סיפוק.  
 לצפייה בסרטון: [לחצו כאן.](https://youtu.be/wkMQBUKP0-o)לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**חיים עם עובדות-עובדי סיעוד בראי ביקורת מוגבלות ותפיסות פמיניסטיות**

במפגש הרצתה אסנת יחזקאל-להט- פעילה פמיניסטית לקידום זכויות של אנשים עם מוגבלות, רכזת התחום של מיניות וטכנולוגיה מסייעת בעמותת מילבת.   
ההרצאה עסקה במתח שבין תפיסות פמיניסטיות כלפי טיפול לבין תפיסות של טיפול מנקודת המבט של תנועת הזכויות של אנשים עם מוגבלות ובסוגיות משותפות להדרה של עובדות/עובדי סיעוד "זרות/ים" ושל מעסיקות/ים עם מוגבלות.  
 לצפייה בסרטון: [לחצו כאן.](https://youtu.be/2EDc1d_tmbg)לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**מפגש סיום שנה:   
לעצב מציאות אחרת: עיצוב ככלי ביקורתי בשדה המוגבלות**

את מפגש הסיום החגיגי הקדשנו לממשק שבין מוגבלות ועיצוב. תחילה הרצתה שנית אדם , מהמחלקה לעיצוב תעשייתי, האקדמיה לאומנות ועיצוב בצלאל, בנושא עיצוב מכליל. הרצאתה עסקה במפגש שבין הוראה ועיצוב בטריטוריות מכלילות, ופיתוח מיומנויות חשיבה עיצוביות ככלי למחקר ופיתוח פתרונות בתחום. לאחר מכן הרצתה נילי ברויאר, הרכזת האקדמית של המרכז ללימודי מוגבלות ודוקטורנטית בתכנית ללימודי מוגבלות, אוניברסיטת אילינוי שבשיקגו, אודות "עיצוב נחות": לתת תוקף לנכות ולזהם את הנורמליות. ההרצאה הציעה קונספט חדש לעיצוב ביקורתי הצומח מנכות ומערער על יחסי הכח החברתיים באמצעות אשרור של שונויות וחתירה תחת הזהות הנורמאלית.

המפגש נחתם בדברי פרידה וסיכום שנה ובהענקת פרסי המלגות לתלמידות המחקר הזוכות.  
לצפייה בסרטון: [לחצו כאן.](https://youtu.be/3ywOln7QVzA)לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**מרצים אורחים מבקרים בקורסים במחלקות השונות ברחבי האוניברסיטה**

המרכז ללימודי מוגבלות הזמין מרצים ומרצות באוניברסיטה העברית מכלל הפקולטות ותחומי הידע לארח במסגרת הקורסים שלהם מרצה אורח מתחום לימודי המוגבלות. במהלך השנה נערכו מספר הרצאות בפקולטות מגוונות.

הצצה להרצאות הסמסטר:

**ארטיביזם: על תיאטרון קהילתי וזירות מופע-נכות אחרות**

במסגרת הקורס "תיאטרון קהילתי ומוגבלות", של המרצה נירה מוזר מהחוג לתיאטרון, התארחו לימור אשכנזי ואיריס חיה ידעי, מתיאטרון 'זולת' בבת ים. הדוברות, איריס- אקטיביסטית בזירות של מאבק חברתי ולימור- אמנית רב-תחומית ויוצרת, סיפרו אודות המפגש שהתיאטרון הקהילתי ייצר עבורן, על המעבר ממאבק חברתי לאמנות-נכות, וכן על המתח של Nothing about us without us בתיאטרון הקהילתי.

**חלופות אשפוז בישראל: עבר הווה ועתיד**

במסגרת הקורס 'פסיכופתלוגיה: מבט מן התיאוריה אל השדה', של המרצה ד"ר בן שחר, מבית ספר לעבודה סוציאלית, התארח עו"ס איתי קנדר, יזם בתחום של חלופות אישפוז פסיכיאטריות. ההרצאה עסקה ב-3 סוגי שירותים שיכולים להוות אלטרנטיבה לאשפוז פסיכיאטרי או שמהווים כבר כיום חלופה שכזאת: בתי סוטריה (או דומים לו: "בתים מאזנים"), צוותי דיאלוג פתוח ומרכזים קהילתיים; כנו כן, עסקה גם בעתידם של הבתים המאזנים, על ההטמעה של דיאלוג פתוח במוסדות הקיימים ובשירותים חדשים, וכן בשאלות קשות של מימון ושל יחסי כוחות פוליטיים בתוך תחום בריאות הנפש.

לצפייה בסרטון: [לחצו כאן.](https://youtu.be/GMImU62FUVU)

**לימודי מוגבלות בקהילה**

**אנשים עם מוגבלויות ושוק העבודה: חיבורים ואתגרים**

מסגרת המפגש שנערך בשיתוף עם המרכז לעבודה סוציאלית ותעסוקה, דנו דתיה ברששת, יו"ר משותפת במרכז לעבודה סוציאלית ותעסוקה באוניברסיטה העברית; ד"ר הסתר פאס- מאגף השיקום בביטוח לאומי; וגיא שמחי-הממונה על תעסוקת אנשים עם מוגבלות לשכת יו"ר ההסתדרות, על האתגרים שיש בתחום וגם על תובנות באשר לתפקידם של עובדים סוציאליים בשילוב אנשים עם מוגבלויות בשוק העבודה.

לצפייה בסרטון: [לחצו כאן.](https://youtu.be/CtfnICIR3w0)לתמלול: [לחצו כאן.](https://disabilities.huji.ac.il/book/%D7%9E%D7%A4%D7%92%D7%A9%D7%99-%D7%97%D7%95%D7%A7%D7%A8%D7%99%D7%9D-%D7%AA%D7%A9%D7%A2%D7%96)

**פאנל לקראת בחירות אפריל 2019 בשיתוף עם לינק 20**

פאנל בחירות שהופק בשותפות עם פעילי לינק 20, אשר שודר בשידור חי בערוץ שידורי הכנסת ערב הבחירות ב-3.4.19. הערב הונחה על ידי אורן הלמן, סמנכ"ל שיווק ורגולציה בחברת החשמל וממקימי מיזם "סיכוי שווה".

כ250 איש צפו במעמד המכובד שכלל את השתתפותם של נציגי מגוון מפלגות, אשר ענו לשאלות חשובות ובוערות בנושא זכויות אנשים עם מוגבלות בישראל. בפאנל נכחו: ח"כ קארין אלהרר, "כחול-לבן"; ח"כ מיכל בירן, "העבודה"; דוד מזרחי, "מרצ"; ד"ר יהודה מימרן, "כולנו"; שירלי פינטו, "הימין החדש"; אלכס פרידמן, "ישראל ביתנו". לקריאת סיקור הארוע: <https://www.davar1.co.il/182002/>

**מפגש "טעימה" עם להקת המחול ורטיגו-כח האיזון**

'ורטיגו כוח האיזון' הינו מרכז ייחודי המפגיש אנשים עם מוגבלות וללא – בתנועה, מגע ואילתור. המרכז פועל בכפר האמנות האקולוגי – ורטיגו, בקיבוץ נתיב הל"ה בהובלת חי כהן וטלי ורטהיים – רקדנים, יוצרים ומורים למחול. השניים הגיעו למפגש-מחול שכלל צפיה במופע מחול משולב, סדנת התנסות קצרה המבוססת על קונטקט אימפרוביזציה, ושיחה בה דנו ביצירה משותפת, תנועה, שוויון ומוגבלות.

המפגש התקיים במסגרת הקורס "אמנות-נכות ותיאטרון קהילתי של אנשים עם מוגבלויות" בהובלת נירה מוזר.

**הרצאות חשיפה ללימודי מוגבלות**

פרופ' שירלי ורנר, מנהלת המרכז ללימודי מוגבלות, הרצתה בפני רכזות תעסוקה ורכזות דיור בעמותת שק"ל, אודות רוח המודל החברתי ועל סטיגמה בקרב אנשי מקצוע.

ד"ר רוני הולר, הרצה בנושא "לימודי מוגבלות וההבניה החברתית של מוגבלות" במסגרת יום עיון שיזמה אגודת הסטודנטים באוניברסיטה העברית לנציגי הפקולטות בנושא מוגבלות והנגשה בהשכלה הגבוהה.

נילי ברויאר העניקה מגוון הרצאות:

\*הרצאה בנושא: "זום-האוט למוגבלות: כשחברה ותרבות מוכנסים לפריים", הרצאת הפתיחה של סדנה בת 6 מפגשים בנושא ריבוי מוגבלויות במערך השיקום עבור עובדי סל שיקום ירושלים.

\* הרצאה בנושא "סטיגמה של מוגבלות, נראות ואי הכרה" ניתנה במסגרת יום העיון של משרד המשפטים לעובדי ועובדות המשרד במרכז שלווה בירושלים, ואשר נשא את השם- "הכר את החברה הישראלית – אנשים עם מוגבלות". בהרצאה נכחו מנכ"לית משרד המשפטים, עו"ד אמי פלמור, נציב שוויון זכויות לאנשים עם מוגבלות, מר אברמי טורם ובכירים נוספים מיחידות המשרד השונות.

\* הרצאת אורח בנושא היכרות עם לימודי מוגבלות במסגרת קורס מבוא לחינוך מיוחד בהנחיית ד"ר אורלי עידו עבור סטודנטיות במסלול מורים לתלמידים עם מוגבלויות מרובות (מלמ"מ) במכללת דוד ילין.

שינוי השיח על מוגבלות רלוונטי בכל פלטפורמה אפשרית, ובמסגרת זו גם בעיתונות. ביוני האחרון פורסמה כתבה חשובה מאין כמוה בעיתון "הארץ" אשר עסקה בסוגיית בחירתם של הורים בהפסקת הריון לנוכח אבחנה של מוגבלות. גם נילי ברויאר, הרכזת האקדמית של המרכז הופיעה בכתבה והשמיעה קול חשוב בנושא. מזמינים אתכם.ן לקרוא את הכתבה החשובה:  
<https://www.haaretz.co.il/magazine/.premium-MAGAZINE-1.7331827>

**מקדמים פורומים בתחום לימודי המוגבלות**

**פורום מחקר פעולה משתף**

גם הסמסטר נמשכה פעילותו של הפורום שהוקם השנה בשותפות עם בית איזי שפירא, במפגש השני שנערך בבית איזי שפירא נכחו פעילים חברתיים, אנשי מחקר ואקדמיה לשיח משותף אודות מחקר משתף. במפגש עסקו הנוכחים בהתקדמות המחקר המשתף בארגונים השונים והפצתם בדרכים שונות וכן העלו רעיונות לתמות שיוצגו במסגרת כנס בית איזי שפירא ביולי 2020. במסגרת המפגש נערכו שתי הרצאות של חברי הפורום: ד"ר רינת פניגר-שאל,מהחוג לטיפול באמנות באוניברסיטת חיפה הרצתה אודות דרמה תרפיה והקשר של זה למחקר פעולה; ד"ר מני מלכה, ממכללת ספיר דיבר אודות Photovoice כמתודולוגיה של מחקר פעולה משתף. המפגש הבא של הפורום ייערך בנובמבר הקרוב.

**פורום הוראת לימודי מוגבלות**

השנה נערכו שני מפגשיםשל הפורום להוראת לימודי מוגבלות אשר הוקם בשנה שעברה בהשתתפות מרצים ופעילים חברתיים. המשתתפות אשר הוראת לימודי המוגבלות היא בלב עשייתן ועניינן , התכנסו סביב שולחן עגול ודנו בסוגיות ייחודיות בתחום. במפגש הראשון ארחו צוות הקריה האקדמית אונו , ד"ר נצן אלמוג - ראש המיקוד בשילוב והכלה בחוג לחינוך וחברה ופרופ' שירה ילון - חיימוביץ - דיקנית הסטודנטים וראש המרכז לאקדמיה שיוויונית, בשיתוף עם המרכז ללימודי מוגבלות באוניברסיטה העברית ופורום חיפה ללימודי מוגבלות. במפגש זה עסקנו בהוראת לימודי מוגבלות לאנשי מקצוע בתחומי הרפואה, השיקום, החינוך והרווחה. המפגש השני נערך באוניברסיטת חיפה ביוזמת ד"ר שגית מור מהחוג למשפטים, ד"ר כרמית נעה שפיגלמן מהחוג לבריאות נפש קהילתית ואסנת יחזקאל-להט- פעילה חברתית; ועסק בתפקידן של הרצאות אורחות בהוראת לימודי מוגבלות ובדילמות שהן מעוררות.

**קבוצת עניין לתלמידי מחקר**

במסגרת המרכז פעלה זו השנה השלישית קבוצה לתלמידי מחקר המהווה קרקע פוריה למפגש ושיח בלתי אמצעי בין תלמידי המחקר בתחום לימודי מוגבלות באוניברסיטה.

מטרת הקבוצה היא לאפשר שיח פתוח ותומך בין תלמידי המחקר, שיתוף ותמיכה הדדיים, חשיפה למתודולוגיות ותחומי ידע חשובים וכן יצירת פלטפורמה לשת"פ בתחום האקדמי. הקבוצה מיועדת לכל תלמידי המחקר העוסקים בתחום המוגבלות מתוך פרספקטיבה חברתית- תלמידי מוסמך ודוקטורט כאחד. המפגשים נערכים מידי חודש לאורך הסמסטרים. להרשמה לקבוצה בשנה הבאה ופרטים נוספים יש לפנות במייל: [disability.studies@mail.huji.ac.il](mailto:disability.studies@mail.huji.ac.il)

**קורס קיץ בקנדה בנושא לימודי מוגבלות:**

סטודנטים לתואר ראשון ושני יצאו לקורס קיץ מרתק בקנדה מטעם בית הספר לעבודה סוציאלית והמרכז ללימודי מוגבלות בשיתוף עם אוניברסיטת בריטיש קולומביה. הקורס, הנושא את השם "מוגבלות בראיה חברתית: מחקר, מדיניות ופרקטיקה", ביקש לבחון את המפגש בין הפרספקטיבות התיאורטיות, התרבותיות, החברתיות, ההיסטוריות והאתיות בתחום המוגבלות וכיצד הן משפיעות על הפרקטיקה המקצועית, מדיניות ועל חייהם של אנשים עם מוגבלות. את הקורס הובילו פרופ' טים סטיינטון מאוניברסיטת בריטיש קולומביה ופרופ' שירלי ורנר מבית הספר לעבודה סוציאלית, שניהם מרצים וחוקרים מובילים בתחום לימודי המוגבלות.

**גאים בזוכות במלגת תלמידי מחקר מטעם המרכז ללימודי מוגבלות!**

הילה שנהב, על מחקרה במסגרת עבודת הדוקטורט:"מתחים סביב שילוב תלמידים עם צרכים יחודיים בבתי ספר בישראל - בין הכלה לבידוד, בין נרמול להכרה"

תמר טאוב, על מחקרה במסגרת עבודת הדוקטורט:"הגדרה עצמית ועידוד לאוטונומיה בקבלת החלטות בקרב מתבגרים עם מוגבלות: השוואה בין תפיסותיהם של מתבגרים להוריהם"

חן בונדורבסקי-הימן, על מחקרה במסגרת עבודת התזה: "עמדות עובדים סוציאליים ביחס לזוגיות של אנשים עם מוגבלות שכלית"

**תפקידים חדשים בצוות המרכז**

שמחים לספר לכם.ן על כניסתו של ד"ר רוני הולר לתפקיד מנהל המרכז ללימודי מוגבלות!! ד"ר הולר יחליף בתפקיד זה את פרופ' שירלי ורנר אשר ניהלה במשך 3 שנים את המרכז והפכה אותו למרכז פעיל, חשוב ומלא בעשייה משמעותית. היא תמשיך איתנו את הדרך כשותפה בצוות המוביל ובמקביל תשמש כראש תכנית המוסמך בבית הספר לעבודה סוציאלית באוניברסיטה העברית. ד"ר הולר הצטרף לסגל האוניברסיטה העברית בבית הספר לעבודה סוציאלית, בשנת 2014. במסגרת פעילותו האקדמית, עוסק בחקר מדינת הרווחה בדגש על יחסיה כלפי אנשים עם מוגבלויות; בקשר שבין מדיניות חברתית, לימודי מוגבלות ועבודה סוציאלית ובאופן בו תנאי החיים של אנשים עם מוגבלות פיזית עוצבו היסטורית על ידי מערכות החינוך, התעסוקה, שירותי רווחה האישיים והביטחון הסוציאלי.

שמחים לבשר על הצטרפותה של נילי ברויאר, כרכזת האקדמית של המרכז! נילי היא דוקטורנטית בתכנית ללימודי מוגבלות באוניברסיטת אילינוי שבשיקגו ופעילה בביסוס וקידום לימודי מוגבלות ואמנות נכות בישראל. היא שותפה להקמת המכון ללימודי מוגבלות באלין בית נועם, אותו גם בעבר ניהלה, קהילת לימודי מוגבלות באגודה הסוציולוגית הישראלית והפורום הישראלי ללימודי מוגבלות. כחוקרת בינתחומית, פרסומיה משלבים בין לימודי מוגבלות, לימודי תרבות, לימודי פרפורמנס, אוטואתנוגרפיה וסטיגמה.

שמחים לבשר על הצטרפותו של עופר קרוננפלד, סטודנט לתואר שני ובוגר תואר ראשון בפסיכולוגיה ובאמירים-רוח, לתפקיד הרכז האדמיניסטרטיבי של המרכז! עופר יחליף בתפקיד זה את אפרת לוסקי-וויסרוז, הרכזת הנוכחית, דוקטורנטית בבית הספר לעבודה סוציאלית.

**צפויים לנו עוד ארועים מיוחדים במהלך הבאה: כנס בינלאומי, ימי עיון ומפגשים פתוחים.**

**עקבו אחרינו- ברשימת התפוצה, ב**[**פייסבוק**](http://www.facebook.com/DisabilityStudiesJerusalem/)**וב**[**אתר האינטרנט**](http://disabilities.huji.ac.il/)**.**

מאחלים לכם.ן קיץ נעים וכיפי!

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

המרכז ללימודי מוגבלות הינו מרכז משותף לביה"ס לעבודה סוציאלית ולרווחה חברתית באוניברסיטה העברית וישראל מעבר למגבלות (ממשלת ישראל, ג'וינט ישראל וקרן משפחת רודרמן), ומיועד לקידום הידע, המחקר וההוראה בתחום המוגבלויות, ברוח התפיסה החברתית.

להצטרפות או הסרה מרשימת התפוצה וליצירת קשר, שלחו מייל: disability.studies@mail.huji.ac.il